Ego Manasses, Dei gratia Lingonensis episcopus, notum facio presentibus et futuris quod Girardus-le-Bret, dominus de Aneriis, dedit Deo et Beate-Marie Juleii pasturas de Aneriis, et partem suam pasturarum de Raveriis, ad usum omnium animalium et pecorum suorum, laudante Margarita, uxore sua, et Alasia, matre uxoris sue. Habuit enim, de beneficio domus, pro recompensatione corporali, decem libras; et uxor ejus, unam vacam per manum Mathildis, comitisse Tornodorensis. Hujus rei testes sunt: Haimo P. . . . . Johannes, capellanus; Oliverus de Grinum; Jobertus de Maleio, milites. Datum est hoc per manum Petri, capellani nostri, anno Verbi incarnati Mº Cº LXXXº IXº.